134. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ –ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ-ΔΙΚΑΙΟΣΥΝΗΣ ΚΑΙ ΔΗΜΟΣΙΑΣ ΤΑΞΗΣ Αριθ. 84761 της 3/9 Αυγ. 2006 (ΦΕΚ  Β΄1088) Σύσταση στο Υπουργείο Δικαιοσύνης Ενιαίου Διοικητικού Τομέα «Ειδική Γραμματεία Οργάνωσης και Λειτουργίας της Ασφάλειας των Καταστημάτων Κράτησης της Χώρας». Έχοντας υπόψη: 1.Τις διατάξεις:  α. Των άρθρων 53 και 90 του Κώδικα Νομοθεσίας για την Κυβέρνηση και τα Κυβερνητικά Όργανα, που κυρώθηκε με το άρθρο πρώτο του π.δ. 63/2005 «Κωδικοποίηση της νομοθεσίας για την Κυβέρνηση και τα Κυβερνητικά Όργανα» (ΦΕΚ 98 Α΄). β. Του άρθρου 49 του ν. 2721/1999 (ΦΕΚ 112/Α) όπως τροποποιήθηκε με τις διατάξεις του άρθρου 1 του ν. 3388/2005 (ΦΕΚ 225/Α). γ. Του άρθρου 11 παρ. 1 του ν. 1586/1986 «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των οργανισμών τοπικής αυτοδιοίκησης και άλλες διατάξεις (ΦΕΚ 37/Α΄). δ. Του π.δ. 36/2000 «Οργανισμός του Υπουργείου Δικαιοσύνης» (ΦΕΚ 29/Α΄). ε. Της υπ’ αριθμ. 37930/ΔΙΟΕ 1264/14.10.2005 κοινής υπουργικής απόφασης του Πρωθυπουργού και του Υπουργού Οικονομίας και Οικονομικών «Καθορισμός αρμοδιοτήτων των Υπουργών Οικονομίας και Οικονομικών» (ΦΕΚ 1432 Β΄) όπως ισχύει. (Μετά τη σελ. 38,266) Σελ. 38,267 Τεύχος       Σελ.       Οργανισμός Υπουργείου Δικαιοσύνης 6.Α.α.134 2.Το γεγονός ότι από την παρούσα απόφαση προκαλείται σε βάρος του κρατικού προϋπολογισμού δαπάνη ύψους 70.000 ΕΥΡΩ περίπου,για το τρέχον οικονομικό έτος και 160.000 ΕΥΡΩ περίπου, για κάθε επόμενο οικονομικό έτος. Η δαπάνη τρέχοντος έτους θα καλυφθεί από τις εγγεγραμμένες πιστώσεις στον προϋπολογισμό του Υπουργείου Δικαιοσύνης (ειδ.Φ. 17-110/ΚΑΕ ομ. 0200,0800 και 1000).Κατά την επόμενη πενταετία, η δαπάνη αυτή θα καλύπτεται από τις πιστώσεις που θα εγγράφονται κατ’έτος προς τούτο στον ανωτέρω προϋπολογισμό. 3.Την ανάγκη της κατά το δυνατόν καλύτερης οργάνωσης της λειτουργίας της ασφάλειας των Καταστημάτων Κράτησης της Χώρας, αποφασίζουμε: 1.Συγκροτούμε στο Υπουργείο Δικαιοσύνης Eνιαίο Διοικητικό Τομέα με τίτλο «Ειδική Γραμματεία Οργάνωσης και Λειτουργίας της ασφάλειας των Καταστημάτων Κράτησης της Χώρας». 2.Στο συγκροτούμενο με την παρούσα Ενιαίο Διοικητικό Τομέα υπάγονται οι κάτωθι υπηρεσιακές μονάδες του Υπουργείου Δικαιοσύνης: α. Υπηρεσία Εξωτερικής Φρούρησης Καταστημάτων Κράτησης. β. Οι Διευθύνσεις της Γενικής Διεύθυνσης Σωφρονιστικής Πολιτικής, για τις αρμοδιότητες που αφορούν στην ασφάλεια των Καταστημάτων Κράτησης. Eιδικότερα η ανωτέρω Ειδική Γραμματεία: - προγραμματίζει και εισηγείται τα απαιτούμενα για την ασφαλή λειτουργία των Καταστημάτων Κράτησης μέσα, - αναλαμβάνει διοικητικές πρωτοβουλίες για την ποιοτική τους αναβάθμιση, - καταρτίζει σχέδια συστάσεων και οδηγιών για την εφαρμογή των μέτρων ασφάλειας των Καταστημάτων Κράτησης,  - συνεργάζεται με το Υπουργείο Δημόσιας Τάξης για θέματα που αφορούν στην οργάνωση της ασφάλειας των Καταστημάτων Κράτησης και της υπηρεσίας Εξωτερικής τους Φρούρησης.  3.Για τον ως άνω Διοικητικό Τομέα συνιστάται μία θέση μετακλητού Ειδικού Γραμματέα με βαθμό 2ο της κατηγορίας των Ειδικών Θέσεων. Σελ. 38,268 Τεύχος       Σελ.       6.Α.α.134 Οργανισμός Υπουργείου Δικαιοσύνης 